Na osnovu člana 17 stav 2 Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18, 42/18 i 34/19), člana 38 stav 1 tačka 2 Zakona o lokalnoj samoupravi ("Službeni list C G" br. 02/18, 34/19 i 38/20), člana38 stav 1 Statuta opštine Nikšić ("Službeni list CG - Opštinski propisi", broj 31/18), uz prethodnu saglasnost Ministarstva finansija i socijalnog staranja, broj: 01-17258/1, od 16.12.2021. godine, Skupština opštine Nikšić, na sjednici održanoj \_\_\_\_\_\_\_\_\_\_\_\_\_\_\_ 2021. godine, donijela je

ODLUKU

o izmjeni Odluke o utvrđivanju dodatka na osnovnu zaradu zaposlenih u JU Dnevni centar za djecu sa smetnjama u razvoju i osobe sa invaliditetom Nikšić

**Član 1**

UOdluci o utvrđivanju dodatka na osnovnu zaradu zaposlenih u Javnoj ustanovi Dnevni centar za djecu sa smetnjama u razvoju i osobe sa invaliditetom Nikšić ("Službeni list CG - opštinski propisi", broj: 07/18), u članu 1 tabela se mijenja i glasi:

“

|  |  |  |
| --- | --- | --- |
|  Redni broj | Naziv radnog mjesta | Dodatak |
| 1. | Defektolog | 20% |
| 2.  | Računovođa - administrator | 20% |
| 3. | Stručni radnik na pravnim poslovima | 20% |
| 4. | Radno-okupacioni terapeut | 20% |
| 5. | Vaspitač | 20% |
| 6. | Pedagog | 20% |
| 7. | Psiholog | 20% |
| 8. | Socijalni radnik, sociolog | 20% |
| 9.  | Fizioterapeut | 20% |
| 10. | Organizator okupacije sportom | 20% |
| 11. | Radnik na administrativno-tehničkim poslovima | 30% |
| 12. | Medicinski tehničar | 30% |
| 13. | Njegovatelj | 30% |
| 14.  | Vozač asistent | 30% |
| 15.  | Higijeničar | 30% |

 „

**Član 2**

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

**Broj: 01-030-\_\_\_\_**

**Nikšić, \_\_\_\_\_\_\_\_\_ 2021. godine**

**SKUPŠTINA OPŠTINE NIKŠIĆ**

 **PREDSJEDNIK**

 **Nemanja Vuković s.r.**

**O B R A Z L O Ž E NJ E**

**PRAVNI OSNOV**: Pravni osnov za donošenje Odluke o izmjeni Odluke o utvrđivanju dodatka na osnovnu zaradu zaposlenih u JU Dnevni centar za djecu sa smetnjama u razvoju i osobe sa invaliditetom Nikšić sadržan je u odredbama Zakona o zaradama zaposlenih u javnom sektoru ("Službeni list CG", br. 16/16, 83/16, 21/17, 42/17, 12/18, 39/18, 42/18 i 34/19), Zakona o lokalnoj samoupravi ("Službeni list C G" br. 02/18, 34/19 i 38/20) i Statuta opštine Nikšić ("Službeni list CG - Opštinski propisi", broj 31/18).

Član 17 stav 1 Zakona o zaradama zaposlenih u javnom sektoru propisuje da dodatak na osnovnu zaradu zaposlenom za obavljanje poslova na određenim radnim mjestima može biti određen u visini do 30% osnovne zarade, a stav 2 da se radna mjesta, način ostvarivanja prava i iznos dodatka za zaposlene u ustanovama čiji je osnivač lokalna samouprava utvrđuje propisom nadležnog organa lokalne samouprave, uz saglasnost Ministarstva.

Član 38 stav 1 tačka 2 Zakona o lokalnoj samoupravi propisuje da skupština opštine donosi propise i druge opšte akte.

Član 35 stav 1 tačka 2 Statuta propisuje da Skupština donosi propise i druge opšte akte, a član 38 stav 1 propisuje akta koja Skupština donosi u vršenju poslova iz svog djelokruga.

Na predloženi tekst ove odluke je Ministarstvo finansija i socijalnog staranja dalo saglasnost aktom broj: 01-17258/1, od 16.12.2021. godine.

**RAZLOZI ZA DONOŠENJE:** Skupština opštine Nikšić je, na sjednici održanoj 20. 02. 2018. godine, uz prethodnu saglasnost Ministarstva finansija, donijela Odluku o utvrđivanju dodatka na osnovnu zaradu zaposlenih u JU Dnevni centar za djecu sa smetnjama u razvoju i osobe sa invaliditetom Nikšić. Kako je u međuvremenu usvojen novi akt o unutrašnjoj organizaciji i sistematizaciji radnih mjesta u toj ustanovi i u pripremi je Predlog odluke o utvrđivanju koeficijenata za zarade zaposlenih, na koji treba pribaviti saglasnost Vlade Crne Gore, pristupilo se i radu na ovoj odluci. Ovo iz razloga što je ocijenjeno da su poslovi koji se obavljaju u Centru stručni, složeni, radi se u specifičnim i otežanim uslovima rada a njihovo kvalitetno obavljanje je od velikiog značaja za zajednicu, pa je odlučeno da se za obavljanje poslova na tim radnim mjestima poveća dodatak na osnovnu zaradu, a u skladu sa Zakonom o zaradama zaposlenih u javnom sektoru i planiranim sredstvima u budžetu Opštine.

**SADRŽAJ ODLUKE:** Članom 1je izmijenjena tabela u kojoj su utvrđene visine dodatka na osnovnu zaradu a članom 2 je propisano stupanje na snagu ove odluke.

Sa svega navedenog predlažemo da Skupština usvoji Odluku o izmjeni Odluke o utvrđivanju dodatka na osnovnu zaradu zaposlenih u JU Dnevni centar za djecu sa smetnjama u razvoju i osobe sa invaliditetom Nikšić.

**JU DNEVNI CENTAR ZA DJECU SA SMETNJAMA U RAZVOJU I OSOBE SA INVALIDITETOM NIKŠIĆ**

 **V.D. DIREKTORA**

 Radovan Dragnić,s.r.